Γιάννης Πετράκης (1969)

Ο Γιάννης Πετράκης (γεννημένος στις 17 Δεκεμβρίου 1969, στις Σίνδο Θεσσαλονίκης) είναι βετεράνος Έλληνας ποδοσφαιριστής και νυν προπονητής ποδοσφαίρου (κάτοχος διπλώματος UEFA Α’), οποίος αγωνίζονταν ως επιθετικός. Ο Γιάννης Πετράκης προέρχεται από ποδοσφαιρική οικογένεια, καθώς ο πατέρας του, Νικόλαος Πετράκης, υπήρξε επίσης ποδοσφαιριστής και αγωνίστηκε στον Άρη Θεσσαλονίκης (1 συμμετοχή με την πρώτη ομάδα) και το Αιγάλεω. Επίσης ο θείος του, Βαγγέλης Πετράκης, υπήρξε επαγγελματίας ποδοσφαιριστής αγωνιζόμενος διαδοχικά σε  Άρη Πτολεμαΐδας, Άρη Θεσσαλονίκης, Α.Ε.Κ. και Ο.Φ.Η. Πετράκης: “Γεννήθηκα ανάπηρος, δεν έπρεπε να παίξω μπάλα! Εγώ έφερα τον Μάντζιο στον Άρη!” Ακόμη και ο γιός του, ο Νίκος Πετράκης είναι ποδοσφαιριστής και έχει αγωνιστεί σε Ομόνοια Σίνδου και Νίκη Βόλου.

 Ποδοσφαιρική καριέρα 
Ο Πετράκης ξεκίνησε να αγωνίζεται στην ομάδα της γενέτειράς του, την  Ομόνοια Σίνδου. Παρά τα σοβαρά ανατομικά προβλήματα που είχε, διακρίθηκε για την επιθετική του δεινότητα και υπήρξε βασικό στέλεχος τόσο των Μικτών ομάδων της ΕΠΣΜ, όσο και της Εθνικής Ελλάδας Κ-18. Το 1986 μάλιστα, υπέγραψε προσύμφωνο με τον ΠΑΟΚ επί προεδρίας Αχιλλέας Σαββίδη, αλλά δεν ευοδώθηκε τελικά η μεταγραφή του.

Το 1988 αποκτήθηκε από τον Άρη Θεσσαλονίκης και ξεκίνησε να αγωνίζεται κυρίως ως δεύτερος επιθετικός, πίσω από το μεγάλο αστέρι της ομάδας, τον Βασίλη Δημητριάδη. Πραγματοποίησε το ντεμπούτο του στην  Α’ Εθνική στις 25 Μαρτίου 1989 στον αγώνα Άρης-Πανιώνιος 1-1, μπαίνοντας ως αλλαγή στο 57ο λεπτό, στη θέση του Μουρατίδη. Άρης-Πανιώνιος 1-1 25/03/1989
Μια σειρά τραυματισμών τον εμπόδισαν να καθιερωθεί στην βασική ενδεκάδα. Επίσης οι προστριβές του με τον Γιώργο Φοιρό, τότε προπονητή της ομάδας, είχαν ως αποτέλεσμα ο Πετράκης να μην εξελιχθεί αγωνιστικά όπως ανέμεναν οι άνθρωποι της ομάδας. 
Συνολικά φόρεσε 54 φορές τη φανέλα του Άρη σε επίσημους αγώνες (46 συμμετοχές στην Α’ Εθνική και 8 στο Κύπελλο Ελλάδας). Με την κίτρινη φανέλα σημείωσε συνολικά 2 τέρματα, εκ των οποίων το ένα στο θεσμό του πρωταθλήματος της Α’ Εθνικής Άρης-ΟΦΗ 4-3 16/04/1989 και το άλλο το Κύπελλο. 

Τα μεσάνυχτα της τελευταία μέρα της χειμερινής μεταγραφικής περιόδου του 1993/94 μεταγράφηκε στον Παναργειακό, με τη φανέλα του οποίου πραγματοποίησε πολύ καλές εμφανίσεις καταγράφοντας 14 συμμετοχές και 3 τέρματα στο δεύτερο μισό του πρωταθλήματος της Β’ Εθνικής. Συνέχισε στον Παναργειακό και την επόμενη χρονιά καταγράφοντας αισθητά λιγότερες συμμετοχές (8) και τέρματα (2).
Το καλοκαίρι του 1995 υπέγραψε συμβόλαιο συνεργασίας με την Καβάλα ενώ το Γενάρη του 1996 μεταγράφηκε στη Νίκη Βόλου με την οποία πραγματοποίησε 20 εμφανίσεις στη Γ’ Εθνική και βοήθησε ουσιαστικά την ομάδα να κερδίσει την άνοδό της στην Β’ Εθνική. Παρέμεινε και την επόμενη σεζόν στην Νίκη, καταγράφοντας 17 εμφανίσεις στη  Β΄ Εθνική 1996-97.

Επέστρεψε στα πάτρια εδάφη και αγωνίστηκε διαδοχικά με τις φανέλες του Μεγάλου Αλεξάνδρου Καλοχωρίου, Αναγέννηση Χαλκηδόνας, Καμπανιακού, Ομόνοιας Σίνδου, Κουφαλίων και Ολυμπιακού Κυμίνων (άνοδος στην Α1 κατηγορία της ΕΠΣΜ).

Μετά το τέλος της καριέρας του ως ποδοσφαιριστής, διετέλεσε προπονητής σε διάφορες ομάδες της Κεντρικής Μακεδονίας : Ολυμπιακό Κυμίνων (2008), Κουφάλια (2011), Μάλγαρα (2012),  Ομόνοια Σίνδου (2013), Καμπανιακό (Γ΄ Εθνική 2013-14) Καμπανιακός νέος προπονητήςΚαμπανιακός: Τέλος ο Πετράκης, Ολυμπιακό Κυμίνων (2015), και ξανά στην Ομόνοια Σίνδου (2016-21)Ο Γιάννης Πετράκης ανέλαβε την Ομόνοια Σίνδου.

Στις 19 Αυγούστου 2023 ανέλαβε την τεχνική ηγεσία του Εδεσσαϊκού Γιάννης Πετράκης ο νέος προπονητής του Εδεσσαϊκού, αλλά έλυσε την συνεργασία του στις 5 Σεπτεμβρίου 2023 λόγω σοβαρών οργανωτικών θεμάτων του συλλόγουΟλοκλήρωση συνεργασίας Πετράκη με Εδεσσαϊκό!, απόρροια των οποίων ήταν, στις 5 Οκτωβρίου 2023 η ομάδα να ανακοινώσει επίσημα ότι αποσύρεται από το πρωτάθλημα της Γ’ Εθνικής.

Εθνικές ομάδες
Ο Πετράκης έχει αγωνιστεί με τα  εθνικά αντιπροσωπευτικά συγκροτήματα των Κ-16, και Κ-18. 

 Παραπομπές 

 Εξωτερικές Πηγές 
Προφίλ Γ. Πετράκη στο transfermarkt.com

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδας Κ16
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Νίκης Βόλου
Κατηγορία:Προπονητές ποδοσφαίρου Εδεσσαϊκού